kardosdrur/scandi-wiki huggingface dataset:
4K-Beton

4K-Beton A/S, oprindeligt Københavns Kul & Koks Kompagni A/S, var en dansk betonfabrik, der i 2005 fusionerede med Unicon A/S, hvor dets aktiviter er videreført. Oprindeligt var firmaet en kulimportør. Firmaet havde hovedsæde i Kolding.

4K står for Københavns Kul & Koks Kompagni, der blev stiftet i København 1909 af købmand og skibsreder Albert Jensen sammen med H.J.O. Kirschner, V.J.A. Müller og M.E.H. Møl­ler. K.K.K.K. satsede på salg af kul og koks til kunder i primært hovedstaden. Snart efter opstarten opkøbte eller etablerede selskabet firmaer i flere danske byer, og i løbet af ganske få år blev det landsdækkende. Virksomheden havde bl.a. kuloplag på Islands Brygge på kajen Islands Brygge 22, hvor Havneparken nu ligger. Dets nu nedrevne bygninger her var tegnet af Valdemar Sander, der i årene 1911-44 udbyggede anlægget.

Selskabet var også et rederi, og under 2 verdenskrig transporterede to af firmaets skibe malm for Nazityskland.

I 1950 bestod direktionen af Immanuel Strand (1891-) og F.R. Riis (1896-).

I efterkrigstiden var brugen af kul vigende, og fra 1967 blev virksomheden lagt om til i stedet at producere beton.

Inden fusionen var 4K-Beton Danmarks næststørste producent af færdigblandet beton. 4K-Beton havde da 20 produktionssteder i Danmark, ca. 200 medarbejdere og producerede mere end 500.000 kubikmeter fabriksbeton årligt, hvoraf ca. 15% udgjordes af SCC beton.

4K-Beton indgik inden fusionen i den engelske koncern Ready Mixed Concrete p.l.c., der med en samlet årlig omsætning på 50 milliarder kroner, mere end 1300 fabrikker og 30.000 medarbejdere er verdens største producent af færdigblandet beton og andre byggematerialer.

Litteratur 
 Københavns Kul & Koks Kompagni A/S (KKKK) 1909-1959, 1959 (jubilæumsskrift).
 Rütz, Michael, Fra Bryggen til broen: En bog om 4K, dets stifter Albert Jensen og alle de mange medarbejdere, der gjorde det hele muligt, 4K-Beton 1995.

Kilder 
 Danmarks ældste forretninger 1100-1911, Kraks Forlag 1950 
 Omtale hos SCC-Konsortiet 
 
 Om rederivirksomheden 

Tidligere virksomheder i København
Danske virksomheder etableret i 1909
Ophørt i 2005
Byggematerialeproducenter i Danmark
Forsvundne bygninger, konstruktioner og anlæg i København
Virksomheder i Kolding
Rederier fra Danmark
Sparekassekollegierne

Sparekassekollegierne er to studenterkollegier i henholdsvis København og Aarhus. Kollegiet i København er opført 2002-03 og ligger på Jagtvej og har adresse Stadens Vænge 1-3, mens kollegiet i Aarhus er fra 1999 og ligger Åparken 2.

Kunder i sparekasserne Middelfart Sparekasse, Sparekassen Faaborg og Svendborg Sparekasse har fortrinsret til en bolig på kollegierne.

Kilder 
 Kollegiernes hjemmeside 

Kollegier i København
Kollegier i Aarhus
Østerbro
Kvarterhuset

Kvarterhuset i Jemtelandsgade 3 på Amagerbro i København er et kulturhus under Københavns Kommune, Kultur- og Fritidsforvaltningen, der bl.a. rummer Sundby Bibliotek og Borgerservice, Ungdomsskolen Amager og Amager Øst Lokaludvalg. Huset åbnede i 2001.

Komplekset består af en gammel industribygning tegnet af Georg E.W. Møller og bygget af murermester Christian Peder Wienberg i 1880 til brug for L.P. Holmblads Fabrikker. Den blev senere anvendt af plakatvirksomhedern Kruckow-Waldorff. Derudover består anlægget af en nyere tilbygning fra 2001, der er et af arkitekt Dorte Mandrups hovedværker. Tilbygningen har form af en glaskasse på skæve betonsøjler. Landskabsarkitekt var Henrik Jørgensen Landskab A/S og ingeniør var Dominia A/S. Byggeriet kostede 27 mio. kr.

Eksterne henvisninger 
 Kvarterhusets hjemmeside 
 Kvarterhuset hos Copenhagen X 

Københavns Kommune
Industribygninger i København
Etableret i 2001
Amagerbro
Criterion Collection

Criterion Collection er en samling af DVD'er og Blu-Ray'er redigeret af Criterion, der har til formål at udgive klassiske film, nyeste film eller mere sjældene, med særlig vægt på amerikanske, franske, japanske og italienske film, efter at være blevet restaureret og remastered, få fastgjort ekstra materiale (som behind-the-scenes) og andre ting. Den omfatter nu over 500 titler og filmene markedsføres kun i USA og Canada.

Criterion Collection blev grundlagt i 1984 af Robert Stein, Aleen Stein (gift med Robert) og Roger Smith. I 1985 grundlagde Stein, William Becker og Jonathan B. Turell Voyager Company. Voyager var et hus, hvor der blev udviklet cd-rom multimedier. Mellem 1993 og 2000 udgav cd-rom'en lærerigt materiale. I løbet af denne tid, blev Criterion til en opdeling af Voyager. I marts 1994 købte Verlagsgruppe Georg von Holtzbrinck GmbH 20% af Voyager for 6.7 millioner dollars. Dets hovedsæde ligger i New York. Dens omsætning i 2007 var 6,1 mio.

Eksterne henvisninger 
 The Criterion Collection: officielle hjemmeside

Filmhistorie
Simon Simonsen (maler)

Simon Ludvig Ditlev Simonsen (19. januar 1841 i München – 26. februar 1928 i København) var en dansk dyremaler.

Simonsen er søn af maler Niels Simonsen. Med sine forældre kom han til København i en alder af fire år; efter sin konfirmation blev han, der allerede som dreng havde tegnet meget under sin faders vejledning, elev af Kunstakademiet, som han gennemgik 1855-60. Allerede i 1859 havde han imidlertid sin debut på Charlottenborg og havde den for en akademielev ingenlunde almindelige lykke, at hans arbejde, En Ko, halv naturlig Størrelse, blev lønnet med den Neuhausenske Præmie. På den nærmest påfølgende udstilling blev hans Ildebrand paa Landet solgt til Kunstforeningens bortlodning, og i 1861 vandt han for anden gang den Neuhausenske Præmie for En Hingst fra Frederiksborg Stutteri; tredje gang tilkendtes samme præmie ham i 1867 for Heste uden for en Landsbysmedje. I 1867-69 rejste Simonsen med Kunstakademiets stipendium i udlandet og opholdt sig først i Frankrig, derpå i Italien; flere gange senere studerede han i Italien, således i 1881, da Det anckerske Legat var blevet ham tilstået. 9. juli 1874 ægtede han Regisse Christine Marie Svendsen (f. 1846), datter af hofslagtermester Niels Svendsen og Johanne Marie født Scheibel. Simonsen ynder at fremstille dyrene i mere eller mindre bevæget situation og lægger i almindelighed megen vægt på billedets indhold eller fortælling, på sammenspillet mellem de forskellige dyr eller imellem disse og mennesket; i arbejder som En ny Kammerat; Hundene betragte den ny Kammerat med forskellige Følelser, men holdes i Tømme ved Skovriderens Nærværelse (1879) viser sig hans stærke stræben efter at give hvert enkelt dyr individualitet, i andre som Hundene komme med Mikkel (1887) den evne til at udtrykke livfuld bevægelse, der hører til den meget populære malers bedste egenskaber.

Eksterne henvisninger 
 

 

Malere fra Danmark
Danskere i 1800-tallet
Danskere i 1900-tallet
Dyremalere
Personer i Dansk Biografisk Leksikon
Modtagere af De Neuhausenske Præmier
Personer i Kraks Blå Bog (afdøde)
Giovanni Pico della Mirandola

Giovanni Pico della Mirandola (født 24. februar 1463 i Mirandola, død 17. november 1494 i Firenze) var en italiensk humanist og filosof, elev af Ficino.
 
Pico spillede en stor rolle i renæssancetiden. Han studerede i Bologna, Padova og Paris, drog derefter til Firenze og videre til Rom, hvor han 1486 udgav 900 teser fra alle videnskaber med tilbud om offentligt at forsvare dem – forberedt i hans berømte tale "Om menneskets værdighed".

Da disse teser indeholdt forskelligt, som kirken ikke kunne billige, satte inkvisitionen sig i bevægelse efter ham, men Lorenzo de' Medici skred ind og reddede ham. Han trak sig nu tilbage til et landsted ved Firenze og fordybede sig i studier af Platon, Aristoteles, Kabbala og hermetiske skrifter.

Han søgte især at forlige religion og filosofi. 1496 udkom hans værker i Bologna. Hans nevø Giovanni Francesco Pico (død 1533) skildrede hans liv og var i det hele også en ret frugtbar forfatter, blandt andet på det mystiske område.

Kilde 

 Opslag af dr.theol. A. Th. Jørgensen i Salmonsens Konversationsleksikon bd. 19, s. 134

Litteratur 
 Giovanni Pico della Mirandola: Om menneskets værdighed 2007, 88 s. Oversat og med indledning af Jørgen Juul Nielsen (1989, 1996, 2007) 3. oplag  (Google Books — Opgave  "Om menneskets værdighed. – Renæssancens menneske og livssyn.")

Eksterne henvisninger 

 Oration on the Dignity of Man, "Tale om menneskets værdighed" fra University of Michigan 
 Opslag hos Den Store Danske, DSD

Filosoffer fra Italien
Renæssancefilosoffer
Esoterik
Nyplatonisme
Humanister
Italienere i 1400-tallet
Vejle Friskole

Vejle Friskole er en fri grundskole beliggende i den tidligere seminariebygning ved Vejles nordlige indfaldsvej, Horsensvej.

Friskolen blev grundlagt i 1972 som Vejle Fri Børneskole af en kreds af seminariets venner da det stod for lukning. Statens Folkeskoleseminarium var en grundtvig-koldsk uddannelsesinstitution, hvis første forstander, R.J. Holm (1838-1917), er afbildet på en buste foran bygningen.

Eksterne henvisninger 
 Skolens hjemmeside
 Buste af R.J. Holm udført af Ludvig Brandstrup, afsløret 5. oktober 1921. 

Friskoler i Danmark
Friskole
Etableret i 1972
Friskole
Snook

Snook er en hiphop-duo som blev etableret i Stockholm i 2000.

Diskografi

Album 
 Vi vet inte vart vi ska men vi ska komma dit
 Är Singler 
 Såpbubblor – 2004
 Mister Cool – 2004
 Lejonhjärta 2005
 Snook, svett och tårar – 2006
 Längst fram i taxin – 2006
 Kommer ifrån – 2006

Eksterne henvisninger 
 

Musikgrupper fra Sverige
Musikgrupper fra 2000
Hiphopgrupper
Bush (band)

Bush er en post-grungeband fra Storbritannien.

Diskografi 
 Sixteen stone (1994)
 Deconstructed (1994)
 Razorblade suitcase (1996)
 The Science of things (1999)
 Golden state (2001)

Musikgrupper fra Storbritannien
Nico

Nico (født Christa Päffgen, 16. oktober 1938 i Köln, død 18. juli 1988 på Ibiza) var en tysk sanger, sangskriver, musiker, model og skuespiller. Hun medvirkede i flere film, deriblandt Federico Fellinis Det søde liv i 1960 og Andy Warhols The Chelsea Girls fra 1966.

Hun sang i 1967 med på fire sange i The Velvet Undergrounds debutalbum The Velvet Underground & Nico, udgav efterfølgende sit eget solo-debutalbum Chelsea Girl.

Diskografi 
Studiealbum
 The Velvet Underground & Nico (1967)
 Chelsea Girl (1967)
 The Marble Index (1968)
 Desertshore (1970)
 The End... (1974)
 Drama of Exile (1982)
 Camera Obscura (1985)

Andet
 L' afrique danse 5 (1969)
 June 1 – 1974 (1974)
 Do or die (1982)
 Behind the iron curtain (1985)
 Femme fatale (1986)
 June 1 – 1974 (remastered) (1990)
 The marble index (m/2 bonustracks) (1991)
 Le Bataclan '72 (2003)

I populærkulturen 
Nico blev i 2017 spillet af Trine Dyrholm i filmen Nico, 1988, der er skrevet og instrueret af Susanna Nicchiarelli.

Referencer

Eksterne henvisninger 

 
 

Musikere fra Tyskland
Tyskere i 1900-tallet
U96

U96 er en Dance-duo fra Tyskland. Duoen er mest kendt for deres hit "Das Boot" fra 1991.

Diskografi 
 Das boot (1991)
 Club bizarre (1994)
 Heaven best of '96 (1996)

Musikgrupper fra Tyskland
Christoph Martin

Christoph Reinhard Dietrich Martin (født 2. februar 1772 i Bovenden, død 13. august 1857 i Gotha) var en tysk jurist, far til Eduard Arnold Martin.

Martin blev 1789 notar i Göttingen, 1796 Dr. jur. sammesteds, privatdocent samme år, ekstraordinær professor 1802, ordentlig professor 1805 sammesteds, samme år ordentlig professor i Heidelberg, hvor han sammen med Heise og Thibaut hørte til det retsvidenskabelige fakultets mest lysende stjerner. Krænket over en hos ham af regeringen foretaget husundersøgelse tog Martin sin afsked og blev 1816 overappellationsråd i Jena, hvor han tillige virkede som professor og søgt retskonsulent, for eksempel i den Bentinkske sag, medens både den preussiske og sachsiske regering overdrog ham legislative hverv. 

Som retslærd var Martin udpræget positivist og praktiker; hans processuelle hovedværker, således Lehrbuch des deutschen gemeinen bürgerlichen Processes (1800, 13. udgave ved Theodor Martin 1862) og Lehrbuch des Teutschen gemeinen Criminal-Processes mit besonderer Rücksicht auf die neueren in Teutschland geltenden Strafprocessgesetze (1812, 5. udgave ved J.D.H. Temme 1857), beherskede under hele 1800-tallet litteraturen og retsundervisningen i Tyskland, i ikke ringe grad supplerede og kommenterede af en række andre forfattere, for eksempel J.K. Gensler. 

I sin Lehrbuch des Teutschen gemeinen Criminal-Rechts mit besonderer Rücksicht auf das im Jahre 1813 publicirte Strafgesetzbuch für das Königreich Baiern (1825, 2. udgave 1829) begrundede Martin straffen som nødværge fra statens side. Foruden en række tidsskriftafhandlinger og lignende skal af Martins øvrige skrifter kun fremhæves Rechtsgutachten mit Entscheidungen des Heidelberger Spruchkollegiums (1808), Anleitung zu dem Referiren über Rechtssachen (1809, 3. oplag 1829), Selectarum dissertationum et commentationum iuris criminalis collectio (I, 1822) og Vorlesungen über die Theorie des deutschen gemeinen bürgerlichen Processes (I—II, 1855—57, under medvirkning af Theodor Martin).

Kilder

Eksterne henvisninger 

Jurister fra Tyskland
Ansatte ved Göttingens Universitet
Ansatte ved Heidelbergs Universitet
Ansatte ved Jena Universitet
Faglitterære forfattere fra Tyskland
Salmonsens
Invocator

Invocator er et thrash metalband fra Esbjerg, Danmark, der oprindeligt blev dannet i 1986. I 1995 brød bandet op, for at blive gendannet i 2000.

Diskografi

Studiealbums

Demoer

Eksterne henvisninger 
 

Musikgrupper fra Danmark
Electric 6

Electric 6 er en rock-gruppe fra Detroit i USA.

Diskografi 
 2003 Fire
 2005 Señor Smoke
 2006 Switzerland
 2007 I Shall Exterminate Everything Around Me That Restricts Me from Being the Master
 2008 Flashy
 2008 Sexy Trash
 2009 KILL
 2010 Zodiac
 2011 Heartbeats and Brainwaves
 2013 Mustang

Musikgrupper fra USA
Chiddy Bang

Chiddy Bang er en Hip Hop/Electronica-gruppe fra USA.

Musikgrupper fra USA
Technotronic

Technotronic er en House/dance gruppe fra Belgien. Gruppen blev især kendt for deres hit "Pump Up The Jam" fra 1989.

Diskografi 
 Pump up the jam (1989)
 Trip on this-the remixes (1990)
 Body to body (1991)
 Recall (1994)

Musikgrupper fra Belgien
Musikgrupper fra 1988
One-T

One-T er en fiktiv electronica-, hip-hop- og house-gruppe fra Frankrig. Deres største hit, som de også brød igennem med, hedder "The Magic Key". 
Bandet blev lavet for at skjule de virkelige mennesker bag projektet. De ansvarlige er Eddy Gronfier og Thomas Pieds.

Handlingen 
One-T's verden er skabt på en livlig verden der generation efter generation lever mellem stoffer, sex og elektronisk musik.

Karakterer  

One T (hovedpersonen): En ung 13-årig dreng der ryger, drikker alkohol, taget stoffer og fornærmer sine nye street-familie. På trods af sin unge alder drømmer han om at blive en dj og forene alle teenagere i verden mod krigen i Irak. Og producere sine påvirkninger på mange sprog.  
Nine T: En ung latino og er One T's bedste ven. Han er arrangør i sin fars bar. Senere blev han kaldt Fat T og synger på spansk.
E: En japansk hacker og vidunderbarn. Han bor sammen med sin tvillingesøster EE og vil aldrig forlade hende.
EE: Es tvillingesøster. Hun er forsanger i bandet. Hendes personlighed er komplet modsat af sin bror og vil altid prøve noget nyt.
Cool T: En afrikansk rapper og er også bedste ven af One T. Som fortalt i 'the magic key' blev Cool T skudt af Travoltino og blev bandets skytsengel. Men i "the magic key"-musikvideo blev Cool T smidt ud af himlen og vendte tilbage til jorden.
Bull T: One T's hund, Bull T var genetisk manipuleret til aldrig at gø højlydt.

One T's fjender 

Travoltino: Er en mafiaboss og tv-personlighed. Han har et pladeselskab, en tv kanal, en avis og en natklub, hvor det er svært at komme ind uden at være en del af jetsettet. Han er fjende af One T og er den den der skød Cool T.
Acidman: Er opfinder og pusher. Han opfinder sin egne stoffer og er finansieret af sorte penge fra Travoltino.

Disco

The One-T ODC (2003)

Musikgrupper fra Frankrig
Musikgrupper fra 2001
Strychnos

Strychnos er et black metal/death metal-band fra københavn fra Danmark. Dannet i 1998 med udgivelsen af Demo Tracks 1998, sidenhen udgav de singlen "Terror Lies Within" på danske Horror Records i 2000. Efter en mangeårig pause udgav de minialbummet Undead Unsouls Unbound den 25. februar 2011. Den 31. marts udkom antologien Lessons in Terror på 12"er vinyl.

Diskografi 
 1998 Demo Tracks 1998
 2011 Undead Unsouls Unbound
 2011 Lessons in Terror

Eksterne henvisninger 
 Strychnos på Encyclopaedia Metallum

Musikgrupper fra Danmark
Musikgrupper fra 1998
Rodion

Edoardo Cianfanelli, bedre kendt som Rodion er en Electronica-producer fra Italien.

Tjek fødsels- og dødsår
Musikere fra Italien
Ann Peebles

Ann Peebles (født 27. april 1947) er en soul-sangerinde fra USA, der blev kendt for sine Memphis soul-albums i 1970'erne.

Diskografi 
 The flipside of ann peebles (1969)
 The handwriting is on the wall (1969)
 Ninetynine pounds (1971)
 I can't stand the rain (1972)
 If this is heaven (1975)
 Ann peebles (1977)
 Fill this world with love (1996)

Eksterne henvisninger 

Musikere fra USA
Troels Boldt Rømer

Troels Boldt Rømer (født 18. august 1994) er en dansk medicinstuderende (siden 2015) ved Københavns Universitet, der fra 2017 til 2021 var formand for Ungdommens Røde Kors. Boldt Rømer er endvidere kendt som tidligere formand for Danske Skoleelever, DSE (2008-2011) og som debattør og tidligere redaktør på RÆSON (2014-2015). Han er søn af cand.scient.pol. Birgitte Rømer og journalist Allan Boldt.

Troels Boldt Rømer var aktiv i Danske Skoleelever fra 2006 til 2011 og var i 2009 desuden talsmand for kampagnen Ungvalg '09, der havde til formål at engagere unge i politik og samfundet. Han opnåede opmærksomhed i den bredere offentligheden, da han i december 2010 debatterede mod daværende undervisningsminister Tina Nedergaard i Debatten på DR 2. Troels Boldt Rømer har siden bl.a. deltaget i Lars Løkke Rasmussens Marienborg-møder i forbindelse med regeringens såkaldte 360 graders-eftersyn af folkeskolen i 2010, og været aktiv i medierne.

Halvvejs gennem Troels Boldt Rømers formandskab i Danske Skoleelever modtog organisationen i september 2009 Stinusprisen fra Danmarks Lærerforening.

Som formand for DSE (eller tilsvarende landsdækkende elevorganisationer) blev han den yngste, der nogensinde er blevet valgt til formandsposten, og længden af hans formandsperiode endte med at blive den næstlængste i elevbevægelsens historie.

Under sin tid som formand for Danske Skoleelever forholdt han sig konsekvent partipolitisk neutral, men i sommeren 2011 valgte han at melde sig ind i Danmarks Socialdemokratiske Ungdom og Socialdemokratiet.

Troels Boldt Rømer begyndte i sommeren 2011 på Rysensteen Gymnasium, men gik siden, 2012-2014, på United World College i Singapore, hvor man undervises efter IB-programmet. Han har blogget for Jyllands-Posten, skrevet klummer i ungdomsbladet Chili Magazine og været aktiv bidragsyder til RÆSON siden 2011.

Troels Boldt Rømer har været engageret i Ungdommens Røde Kors siden 2011 og blev i oktober 2016 indvalgt som medlem af foreningens landsstyrelse. Den 8. oktober 2017 blev Boldt Rømer valgt til formand for foreningen en position han bestræd i fire år frem til d. 9. oktober 2021.

Troels Boldt Rømer har tidligere arbejdet i ministersekretariatet i Undervisningsministeriet (2012) og er for tiden assistent ved Institut for Cellulær og Molekylær Medicin, Københavns Universitet samt assistent ved CAMES - Copenhagen Academy for Medical Education and Simulation.

Referencer

Foreningsformænd fra Danmark
Socialdemokrater fra Danmark
Formænd for Danske Skoleelever
Holger Rosenkrantz (1772-1839)

Holger baron Rosenkrantz (23. juli 1772 på Willestrup – 4. maj 1839 i København) var en dansk baron, godsejer og officer.

Holger Rosenkrantz fødtes som tredjeældste søn af Iver baron Rosenkrantz til Willestrup og Marie Elisabeth Dorothea Lente Adeler. Han tjente en tid som page hos kongen, men da udsigten til arv var ringe, var det naturligt for ham at gå embedsvejen. 1796 blev exam.jur. Han ansøgte om et embede som herredsfoged, men fik afslag med den begrundelse, at han var for fornem. En tid tjente han da i Hæren, hvor han 1801 udnævntes til kaptajn ved Søndre Sjællandske Landeværnsregiment og 1804 à la suite ved østre jyske landeværnsregiment. 1808 fik han sin afsked, da landeværnet blev opløst. Holger Rosenkrantz valgte da at blive landmand. Hans hustrus stedfar, Hans Heinrich Friccius von Schilden, var ejer af godserne Clausholm ved Randers og Haseldorf i Holsten. Han lod Rosenkrantz bestyre sine godser, og Schilden 1809 forærede tilmed det unge par det lille gods Tustrup tæt ved Clausholm. Her byggede Holger Rosenkrantz en smuk lille hovedbygning i nyklassicistisk stil. Tustrup blev solgt 1833, samme år som Holgers hustru døde.   

I 1823 fik Holger Rosenkrantz en ret ubelejlig arv. Hans ældre broder Verner Theodor Rosenkrantz døde uden at efterlade sig børn. Hermed var Holger Rosenkrantz nu arving til Stamhuset Rosenholm. Desværre var Rosenholm på dette tidspunkt ret forfaldent og tynget af gæld. Holger Rosenkrantz havde rundet de 50 år og havde næppe modet til at starte op på det kæmpe projekt at genoprette slægtens forfaldne stamsæde. Han valgte derfor 1825 at overdrage Rosenholm til ældste søn, den 19-årige Hans Henrik Rosenkrantz. Holger Rosenkrantz forbeholdte dog sig retten til administrere Rosenholm, indtil sønnen fyldte 25 år. 

Holger Rosenkrantz blev 1. juni 1804 på Haseldorf (Holsten) gift med Sophie Benedicte von Bülow (1787-1833). I ægteskabet fødtes 14 børn.

Kilder 
 "Rosenholm". Red. Frits Nikolajsen. Randers Amts Historiske Samfund 1991.
 Danmarks Adels Aarbog 1985-87.

Holger
Godsejere fra Danmark
Danskere i 1700-tallet
Danskere i 1800-tallet
Baroner fra Danmark
Jurister fra Danmark
Officerer fra Danmark
Jan ten Brink

Jan ten Brink (født 15. juni 1834 i Appingedam i Groningen, død 19. juli 1901 i Leyden) var en hollandsk litteraturhistoriker og skønlitterær forfatter. 

ten Brink studerede i Utrecht teologi og tog 1860 den teologiske doktorgrad, levede derpå et par år i hollandske Indien som lærer. 2 år efter ansattes han som docent i nederlandsk sprog og litteratur ved gymnasiet i Haag, og 1884 udnævntes han til professor i hollandsk litteratur ved Leydens Universitet, hvor han forblev til sin død. Som skribent debuterede han med en studie over Brederoo, der blev prisbelønnet i Utrecht 1859. 

Den fulgtes af en lang række til dels meget omfattende værker, dels af litteraturhistorisk, dels af rent æstetisk art. Af de første kan nævnes: Schets ener geschiedenis der Nederlandsche letterkunde (1867-69, ufuldendt), Letterkundige schetsen (2 dele, 1874-75), Onze hedendagsch letterkundigen (1882-87), senere udkommet i en ny udgave 1902 under titlen Geschiedenis der Noord-Nederlandsche letteren in de XIXde eeuw; Causerien over moderne romans (1884); De romaan in brieven 1740-80 (1889).

Også litterære monografier foreligger fra hans hånd, således en om Lord Lytton og en om Émile Zola. Af belletristiske bøger, romaner og noveller har han skrevet en mængde, således Oostindische dames en heeren (1866), og Jan Starter en zijn wijf. En tid var ten Brink udgiver af det belletristiske tidsskrift Nederland. En fuldstændig udgave af hans romaner og noveller udkom i Leyden i 13 bind (1885). Hans litterære skitser og kritikker er ligeledes udkomne i Leyden i 17 bind (1882-88).

Kilder 

 

Novelleforfattere fra Holland
Litteraturhistorikere fra Holland
Faglitterære forfattere fra Nederlandene
Romanforfattere fra Holland
Biografiforfattere
Salmonsens
Professorer fra Nederlandene